Συγκριτική μελέτη της επίδρασης των εκλογικών συστημάτων στην αντιπροσώπευση των μειονοτικών και τοπικιστικών κομμάτων στη Γαλλία, την Ιταλία και το Ηνωμένο Βασίλειο:
Creators: name: Βαλαρούτσος, Κωνσταντίνος Γεωργίου
Publisher: name: Aristotle University of Thessaloniki
Year: 2011
Subjects: Συγκριτική Πολιτική
Μειονοτικά κόμματα
Εκλογικά συστήματα
Comparative Politics
Minority parties
Electoral systems

description: Η εργασία αποτελεί μία απόπειρα παρουσίασης και ανάλυσης των παραγόντων που επηρεάζουν την αντιπροσώπευση των μειονοτικών και τοπικιστικών κομμάτων στη Γαλλία, την Ιταλία και το Ηνωμένο Βασίλειο, με βασικότερο παράγοντα τα εκλογικά συστήματα. Γίνεται μία προσπάθεια να επαληθευτεί επιστημονικά η άποψη ότι στην εκλογική επιτυχία και, κατά συνέπεια, στην αντιπροσώπευση των μειονοτικών κομμάτων σε εθνικό ή περιφερειακό επίπεδο, δε συμβάλλει τόσο η ύπαρξη ενός ευνοϊκού για τα μειονοτικά κόμματα εκλογικού συστήματος, αλλά πολύ περισσότερο η ταυτόχρονη ύπαρξη διάφορων θετικών παραγόντων. Στο πρώτο κεφάλαιο γίνεται μία εκτενής παρουσίαση των προς εξέταση κρατών, των περιφερειών στις οποίες εντοπίζονται μειονοτικές ή τοπικιστικές ομάδες, και τέλος, των κομμάτων που προέκυψαν από τη βούληση των μειονοτήτων να προωθήσουν τα συμφέροντά τους μέσα από έναν πολιτικό φορέα. Επιπρόσθετα, παρουσιάζονται και οι εκλογικές διαδικασίες κάθε κράτους σε εθνικό και περιφερειακό επίπεδο, με ταυτόχρονη καταγραφή και ερμηνεία των εκλογικών συστημάτων σε κάθε χώρα, όσον αφορά τις εθνικές εκλογές, και σε κάθε περιφέρεια, όσον αφορά τις αυτοδιοικητικές εκλογές. Στο τέλος του κεφαλαίου παρουσιάζεται πολύ συνοπτικά η διαδικασία των εκλογών για την ανάδειξη του Ευρωπαϊκού Κοινοβουλίου. Το δεύτερο κεφάλαιο παρουσιάζει τους πέντε κυριότερους, σύμφωνα με την εργασία, παράγοντες που επιδρούν θετικά ή αρνητικά στην αντιπροσώπευση των μειονοτικών ή τοπικιστικών κομμάτων. Ο πρώτος παράγοντας είναι το εκλογικό σύστημα, που σε συνδυασμό με την παράθεση και ανάλυση των εκλογικών αποτελεσμάτων των μειονοτικών κομμάτων από τις αρχές του 20ου αιώνα, οδηγεί σε ορισμένα χρήσιμα συμπεράσματα για το ρόλο που παίζει το εκλογικό σύστημα στην επιτυχία ενός μειονοτικού κόμματος. Ο δεύτερος παράγοντας είναι η δυναμική της μειονότητας, δηλαδή τα χαρακτηριστικά της μειονότητας που την έκαναν τόσο ισχυρή, ώστε να καθορίζει μέρος της πολιτικής ζωής της περιφέρειας, ή ακόμα και της χώρας. Ο τρίτος παράγοντας είναι η πληθυσμιακή συνοχή της μειονότητας, δηλαδή η συγκέντρωση του μειονοτικού πληθυσμού εντός μίας περιορισμένης γεωγραφικής περιοχής, η οποία συνήθως συμπίπτει με τη διοικητική και εκλογική διαίρεση, ώστε να μην υπάρχει απώλεια ψήφων από τη δεξαμενή της μειονότητας εντός άλλων εκλογικών περιφερειών. Ο τέταρτος παράγοντας παρουσιάζει την επίδραση που έχουν οι αποφάσεις και οι χειρισμοί της κεντρικής εξουσίας στη συσπείρωση της μειονότητας γύρω από έναν κομματικό φορέα που καλείται να προωθήσει τα συμφέροντά της. Ο πέμπτος και τελευταίος παράγοντας είναι ο κατακερματισμός του εκλογικού σώματος της μειονότητας και σχετίζεται με την ύπαρξη σε μία περιφέρεια περισσότερων του ενός μειονοτικού κόμματος, τα οποία διεκδικούν ψήφους από κοινή δεξαμενή, με αποτέλεσμα να καταναλώνεται εκλογική ισχύς χωρίς ουσιαστικό αποτέλεσμα. Ως συμπέρασμα, προκύπτει ότι, όσον αφορά τις προς εξέταση χώρες, η εκλογική επιτυχία ενός μειονοτικού κόμματος είναι πολύ πιθανότερη σε μία περιφέρεια, όπου οι πέντε προαναφερθέντες παράγοντες είναι θετικά κείμενοι. Συμπερασματικά, παρατίθεται ένας πίνακας, ο οποίος επιβεβαιώνει αυτή ακριβώς τη θέση, η οποία ωστόσο σε καμία περίπτωση δεν πρέπει να αποτελέσει πάγιο εργαλείο μελέτης και ερμηνείας όλων των μειονοτικών κομμάτων σε ευρωπαϊκό ή παγκόσμιο επίπεδο.
description: The present thesis is an attempt to present and analyze the factors that affect the representation of minority and regionalist parties in France, Italy and the United Kingdom, having the main factor in their electoral systems. There is an attempt to scientifically verify the claim that the electoral success and, consequently, the representation of minority parties at national or regional level, not only depends on the existence of a favorable voting system for the minority parties, but also on the simultaneous existence of several positive factors. The first chapter is a detailed presentation of the countries, the regions where minority or regionalist groups are located, and finally, the political parties that emerged from the will of the minorities to promote their interests through a political entity. Additionally, electoral procedures of each state at national and regional levels are presented, with simultaneous recording and interpretation of electoral systems in each country and region. At the end of the chapter presents the process of elections to the European Parliament is briefly presented. The second chapter presents the five most important, according to the work, factors that affect positively or negatively to the representation of minority or regionalist parties. The first factor is the electoral system, combined with the analysis of the election results for the minority parties from the early 20th century, leading to some useful conclusions about the role an electoral system plays for the success of a minority party. The second factor is the dynamics of the minority, the characteristics of the minority that made her so strong that define part of political life in the region or even country. The third factor is the cohesion of the minority population, the concentration of minority population within a limited geographical area, which usually is similar to the administrative and electoral division, so there is no loss of votes from the pool of minority votes in other constituencies. The fourth factor shows the impact of decisions of the central authority and high politics on a party which tries to promote the interests of a minority group. The fifth factor is the fragmentation of the electorate tank, where minority parties pump votes from. The more minority parties in a constituency, the more difficult it is for a minority party to succeed in any kind of elections. That is because more minority parties lead to greater electoral power consumption without having any positive results. In conclusion, it appears that, as far as the countries that are presented are concerned, the electoral success of a minority party is possible to happen in a constituency where the five factors mentioned above are positive. The final table given confirms it, however, it cannot be used in all the cases as a constant scientific tool at European or global level.